Harold Scott MacDonald Coxeter
Store norske leksikon,Realfag,Matematikk,Matematikkens grunnlag og historie,Biografier innen matematikk
Harold Scott MacDonald Coxeter var en matematiker med doktorgrad fra Universitet i Cambridge i Storbritannia i 1931. Han var professor ved Universitetet i Toronto i Canada fra 1936 til sin død.
Coxeters hovedinteresse var geometri, og han ga vesentlige bidrag til teorien for polytoper (analogen til polyeder i n-dimensjoner), ikke-evklidsk geometri og gruppeteori. Han skrev en rekke bøker om geometriske emner som har hatt grunnleggende innflytelse på vår oppfatning av klassisk geometri. Han fremstår som forrige århundres mest betydningsfulle geometer.I 1954 møtte han M. C. Escher, og de to utviklet et nært samarbeid og vennskap som fikk stor betydning for Eschers tesselleringsarbeider, spesielt i det hyperbolske plan. Han ble tildelt Canadas høyeste orden i 1997. Les mer i Store norske leksikon matematikk Eksterne lenker Harold Scott MacDonald Coxeter på MacTutor History of Mathematics archive